Népszava "Próbaidős" kormányfőt kaphat Olaszország
"Próbaidős" kormányfőt kaphat Olaszország
2018.04.13 17:29
Sergio Mattarella olasz államfő. Fotó: Tiziana FABI / AFP
Nem történt előrelépés a pártokkal tartott kormányalakítási egyeztetéseken - jelentette be Sergio Mattarella olasz államfő pénteken - írja az MTI. A politikus néhány napos gondolkodási idő után hozza meg döntését a további teendőkről. Valószínű, hogy Di Maio vagy Salvini helyett egy harmadik személyt kér fel Mattarella a kormányalakításra, akit aztán "próbaidőre" bocsát.
A legtöbb szavazatot szerzett párt Öt Csillag Mozgalom (M5S) miniszterelnök-jelöltje Luigi Di Maio a balközép Demokrata Pártnak (PD) és a Matteo Salvini vezette, jobboldali Ligának is koalíciót ajánlott, de a PD nemet mondott a javaslatra. Salvini nyitottnak mutatkozik az M5S felé, de ezzel egy időben nem kívánja megtörni az általa vezetett jobboldali szövetség egységét.
Di Maio viszont elutasította, hogy a jobbközép Hajrá Olaszország (FI) elnökével, Silvio Berlusconival közösen kormányozzon. "Silvio Berlusconi álljon félre és tegye lehetővé, hogy olyan kormány alakuljon, amely meg tudja változtatni Olaszországot" - mondta az M5S miniszterelnök-jelöltje csütörtökön.
Olaszországolasz választásolasz kormánykoalícióSergio MattarellaEco.com
Idő előtti voksolás Itáliában?Olaszországban senkinek sem érdeke kormányozniSalvini: Az Öt Csillaggal bővül az olasz koalícióKormányalakítási start RómábanAggódhat az Európai Unió